Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 384

3. A szakmai vizsgán számon kérhetõ feladatok a szint megjelölésével Az írásbeli vizsgasor tartalma: — Általános alapozó kérdések 20% — Szakmaspecifikus kérdések 40% — Gyakorlati példamegoldás 40% Az írásbeli vizsgán az egyes vizsgafeladatokat a szakmai és vizsgakövetelményeknek „IV. A szakképesítés szakmai követelményei” címû részben meghatározott szinteken kell teljesíteni a következõ tantárgyakból: — Általános gazdasági ismeretek (60 perc) — A controlling rendszer mûködése (60 perc) Az írásbeli vizsga idõtartama: összesen 120 perc. A vizsgasorokat a szakképesítésért felelõs miniszter hagyja jóvá. A szóbeli vizsga tartalma: — Szakmaspecifikus kérdések 60% — Önálló problémamegoldás 40% A szóbeli vizsgán az egyes vizsgafeladatokat a „IV. A szakképesítés szakmai követelményei” címû részben meghatározott szinteken kell számon kérni. A vizsgatételeket a szakképesítésért felelõs miniszter hagyja jóvá, a tételek több szakmai vizsgán is felhasználhatóak. A tételsort a vizsgaszervezõ a szóbeli vizsga idõpontja elõtt 30 nappal a jelölt rendelkezésére bocsátja. Amennyiben a vizsgázó speciális szakmai ismeretekbõl is vizsgázni kíván (szabadon választható), úgy a szóbeli vizsgán ez külön tételként, a specializáció szakiránya szerinti miniszter által kiadott követelményeknek megfelelõen szerepel.

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes